OpenLLM-France/wikimedia huggingface dataset:
# Durand (Illinois)

Durand Illinoiseko herri bat da. Winnebago konderrian kokatua dago. 2010ean 1.443 biztanle zituen, 2,42 kilometro koadrotan banatuta.

## Ikus, gainera

* Winnebago konderria

## Kanpo estekak

* Datuak: Q569966
* Multimedia: Durand, Illinois / Q569966
# Durand (Wisconsingo herria)

Durand Ameriketako Estatu Batuetako inkorporatutako herri bat da. Pepin konderrian dago, Wisconsin estatuan. 710 biztanle ditu, 19,1 kilometro koadroko azaleran banatuta.

## Ikus, gainera

* Pepin konderrian

## Kanpo estekak

* Datuak: Q5316183
# Elżbieta Krzesińska

Elżbieta Krzesińska (Varsovia, 1934ko azaroaren 11 - 2015eko abenduaren 29a), Elżbieta Duńska ere deitua, atleta poloniarra izan zen, luzera-jauzian espezializatua. 1956ko Olinpiar Jokoetan urrezko domina eskuratu zuen, eta mundu-marka ezarri zuen, 1955eko irailaren 11tik 1956ko abuztuaren 20ra bitarte.

## Erreferentziak

* ↑ Elzbieta Krzesinska. .

## Kanpo estekak

* Datuak: Q241366
* Multimedia: Elżbieta Duńska-Krzesińska / Q241366
# Em (tipografia)

Em bat unitate tipografikoa da, unean zehaztutako puntu-tamaina bezalakoa. Adibidez, 16 puntuko tipografia bateko em bat 16 puntukoa da. Hori dela eta, unitate hau berdina da puntu jakin bateko tamaina guztietarako.
em marra (-) eta em espazioa biak dira em bat zabal.
Unitate hori erabiltzen duten neurri tipografikoak notazio hamartarrean adierazten dira maiz (adibidez, 0.7 em) edo 100 edo 1000 zatiki gisa (adibidez, 70/100em edo 700/1000em). Jatorriz, Em izena uneko letra tipografiako M letra maiuskula aipatzeko erabiltzen zen, sarri puntuaren tamaina bera baitzuen.

## Historia

Metalezko letretan, puntuaren tamaina (eta, beraz, ema), letra igotzen den metalezko gorputzaren lerro-altuera bezalakoa zen. Letra baten tamaina fisikoak ezin zuen normalean emaren tamaina gainditu.
Letra mota digitaletan, em letra letra digital baten diseinu espazio gisa erabiltzen den erresoluzio arbitrariodun sarea da. Irudi-sistemek, bai pantaila zein inprimagailuek, emea puntu tamaina jakin batera eskalatuz funtzionatzen dute.
Letra mota digitaletan, letra baten altuera eta em arteko erlazioa tipografoak diseinatzen du arbitrarioki. Hala ere, gutxi gorabehera, "batez besteko" letra tipo bateko maiuskula batek emearen % 70eko altuera izan dezake, eta minuskula batek, % 48.

### Definizio okerrak eta alternatiboak

Eme letraren neurria azken finean puntu baten tamainaren edo metalezko gorputzaren altueraren araberakoa bada ere, motaren luzera horizontalaren neurri gisa ere erabiltzen da, tarte bertikala puntuetan neurtuz. Tradizioz, em bat M larriaren zabalera gisa definitzen zen uneko tipografian eta puntuen tamainan, M-k inprimatzeko prentsetan erabiltzen diren bloke karratuen zabalera osoa izaten ohi baitzuen.
Letra tipo modernoetan, M karakterea normalean em bat baino zertxobait txikiagoa da. Alabaina, letra tipoek karaktere multzo ugari barne hartzen dituzte, latinean oinarrituta ez daudenak barne. Tamaina aipatzeko modu koherentea behar denez, bere esanahia aspalditik eboluzionatzen joan da. Horri esker, M larriak ez duten letra tipoak eta karaktere multzoak definitu daitezke, txinera eta arabiera adibidez.
Letra tipo digitalen funtzionamendua dela eta, gaur egun em-a uneko letra-tipoaren puntuaren araberakoa da.

## CSS

Cascading Style Sheetsen, em unitatea letraren altuera puntu nominaletan edo hazbeteetan da. Letraren zati jakin baten altuera fisikoa erabiltzaileak definitutako DPI ezarpenaren, uneko elementuaren letra-tamainaren eta erabiltzen ari den letra partikularraren araberakoa da.

## Erreferentziak

* 1 2 This is the traditional definition shown in the Adobe Glossary and the Pocket Oxford Dictionary Third revised edition 1996.

## Ikus, gainera

* Marra (-)

## Kanpo estekak

* CSS luzera eta unitateak
* Unitate harrigarria eta beste jardunbide egokiak
* Eztabaida tipofilia: The Em
* EM kalkulagailua / bihurgailua
* Jatorria bilatu
* PX EM bihurtzeko formula
* Datuak: Q1334525
# Elói Mendes

Elói Mendes Brasilgo udalerri bat da, Minas Gerais estatuan kokatua. 26.336 biztanle ditu 499,537 km²ko eremuan.

## Ikus, gainera

* Minas Gerais

## Kanpo estekak

* Datuak: Q939717
* Multimedia: Elói Mendes / Q939717
# Előpatak

Előpatak (errumanieraz: Vâlcele) Errumaniako udalerri bat da, Kovászna konderrian. 5.559 biztanle ditu, 60,76 kilometro koadroko luze-zabalean banatuta.

## Herriak

Udalerrian honako herriak daude:
Árapatak Erősd Hetye Előpatak

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo-estekak

* Datuak: Q12100947
* Multimedia: Vâlcele Commune, Covasna / Q12100947
# Elżbieta Hevelius

Elżbieta Koopman Heweliusz (1647-1693) astronomian aritu zen lehen emakumea izan zen, eta ilargiko karten ama izan zela esan liteke. Horrez gain, Johannes Heveliusen astronomoaren emaztea izan zela eta honen influentzia jaso zuela aipatu beharra dago; eta 1693. urtean hil zen.

## Lehen urteak

Elisabeth, familia aberatsekoa zen, bere gurasoak Gdansk hiriko merkatariak baitziren. Aipatu beharra dago, Gdansk hir hau, Bi Nazioen Errepublikan kokaturik zegoela, baita Hansako Ligako zati batean ere.
Bere gurasoak, Nikolas Kooperman (1601-1672), merkatari famatua zena, eta Joanna Mennings (1602-1679 izan ziren. Bi hauek, Nikolas eta Joanna, Amsterdamen ezkondu ziren 1633. urtean, urte batzuk beranduago Hamburgora joan ziren bizitzera; eta azkenik, 1636. urtean, Gdansk hirira mugitu ziren. Hemen, Gdansk hirian, non naiz eta Poloniaren parte izan alemanez hitz egiten zen, Elżbieta jaio zen.

## Ezkontza

Oso astronomia zalea zen bera, eta horrek, oraindik ere ume bat zenean Johannes Heveliusengana hurbiltzera eraman zuen. Hau, Johannes, maila internazionalean erreputazio handia zeukan astronomoa zen, eta Gdansk hirian bertan behaketa astronomikoetarako hiru etxe edo gune zeuzkan. 1663. urtean, batak 52 (Johannesek) eta besteak (Elisabethek) 16 urte zituztelarik ezkondu egin ziren. Handik urte batzuetara jada beraien familia zeukaten, izan ere, seme bat, zein oso azkar hil zena, eta hiru alaba izan zituzten.

## Prodromus Astronomiae

Liburu hau, Johannes hil eta gero publikatu zuen Elisabethek, Joan III.a Sobieski erregearen laguntzarekin. Hau, hiru ataletan banaturik dago: lehena, hitzaurre bat da zein Prodomus deitzen den, bigarrena izarren katalogoa da zein Catalogus Stellarum deitzen den, eta hirugarrena konstelazioen atlasa da zein Firmamentum Sobiescianum, sive Uranographia deitzen den.
Prodomuasak, izarren katalogoko metodologia eta teknikak azaltzen ditu, horretarako, Johannesek idatzitako hainbat sestante eta kuadranteren adibideak ematen ditu Catalogus Stellarumeko zirriborroan, horrez gain, izar bakoitzak informazio espezifiko bat daukala eta hau zutabeetan erregistraturik agertzen dela azaltzen du: erreferentzia zenbakia, latitudearen eta longitudearen koordenadak… Hala ere, bertsio idatzian zutabe bidezko klasifikazioa aldatu egin zen, eta horrez gain, 600 izar berri eta beste 12 konstelazio berri gehitu ziren.
Nahiz eta katalogoko behaketak begi hutsez egin ziren kalkuluak oso zehatzak ziren

## Heriotza

Elisabeth Hevelius 1693. urteko abenduan hil zen, 46 urte zituelarik eta bere senarrarekin batera lurperatua izan zen. Bera hil eta gero, bere buruz idazten hasi ziren, eta horietako bat François Arago matematikaria izan zen. Honek zioen, Hevelius andrea behaketa eta kalkulu astronomikoek beldurtzen ez zuten lehen emakumea izan zela,

## Kulturan

Astronomo honen bizitza, 2006. urtean, pelikula baten bidez dramatizatu zuten. Pelikula hori, The Stars Huntress deitzen da.
12625 Koopman planeta berari ohore egiteko izendatu zuten, baita Artizarra planetan dagoen Corpman kraterra ere.
* Datuak: Q466779
* Multimedia: Elisabetha Hevelius / Q466779
# Elísio Medrado

Elísio Medrado Brasilgo udalerri bat da, Bahiako estatuan kokatua. 7.809 biztanle ditu 179,329 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1772552
* Multimedia: Elísio Medrado / Q1772552
# Elīna Babkina

Elīna Babkina (Riga, Letonia, 1989ko apirilaren 24a) letoniar saskibaloi-jokalaria da, Letoniako emakumezkoen saskibaloi selekzioarekin nazioarteko partidak jokatutakoa. Gaur egun, Espainiako Emakumezkoen Saskibaloi Ligan aritzen den C.R.E.F. ¡HOLA! taldean jokatzen du.

## Erreferentziak

* ↑ (Gaztelaniaz) Espainiako Saskibaloi Federazioa. Elīna Babkinaren emaitzak eta estatistikak. (Noiz kontsultatua: 2017-05-29).
* Datuak: Q569098
# Ema (argipena)

Ema terminoak hainbat adiera du:
* Ema (filma), Txiletar filma, 2019koa, Pablo Larrainek zuzendua.
* Ema edo Emajõgi, Estoniako ibaia.
Sigla gisa:
* EMA edo Ezkerreko Mugimendu Abertzalea, euskal alderdi politikoa (1985-2001)
* EMA edo Sendagaien Europako Agentzia, Europako Batasuneko agentzia, ingelesez European Medicines Agency.
* EMA sariak, MTV Europe Music Award direlakoak, MTV kateak antolatutako sariak.
Ikus halaber:
* Emea (argipena)
* Eme (argipena).
* Emma (argipena).
# Elisa Kaltzada

Elisa Kaltzada Ugalde (Busturia, Bizkaia, 1929 - Ib. 2022ko urriaren 13a) emakume ekintzailea, euskaltzalea eta Francoren diktadura amaitu osteko Busturiko lehen udal gobernuko zinegotzia.

## Bizitza

Elisa Kaltzada San Bartolome auzoko Etxebarri-Atze baserrian jaio zen. Hiru neba-arrebatan nagusiena izan zen, Axpeko mojen eskolara joan zen txikitan. Errepublika garaian eta Gerra Zibilean umea izan zen arren, oso ondo ezagutzen zituen orduko historiak, aita herriko zinegotzia zela beste lau herritarrekin batera fusilatu baitzuten Larrinagako kartzelatik Derioko kanposantura eroan ostean. Sindikatu abertzaleko kidea izan zen aita eta EAJko zinegotzia. Ondorioz, alargundutako amak behar asko egin behar izan zuen familia aurrera ateratzeko. Baserriko bizimoduak, plazarako osterak, jaiak, bainuak, ipuinak,denetarik.Gainera, isuna ezarri zieten Elisaren amari eta alargun guztiei: 40.000 pezetakoa. Garia ere kendu egin ziren. Artoarekin taloa egin eta hura jaten zuten esnearekin, goiz, eguerdi, arratsalde eta gauez. Goserik ez zuen pasatu. Baserriko lan guztiak aurrera eraman zituen amak berak bakarrik.

## Servini epailearen aurrera

2014an Servini epailearen aurrean deklaratu zuen Elisa Kaltzadak, frankistek aita hil ziotelako. 50 urtez itxaron behar izan zuten aita eta fusilatutako herrikideak ekitaldi publiko batean oroitzeko.
   Munduak jakin dezala zer-nola hil zituzten. Aitortu dezatela.

## Torturak

Elisak berak ere torturak pairatu zituen, eta kartzelan egon zen.
   Gernikara eraman ninduten, eta eskailerara lotuta utzi ninduten, eskuburdinez. Gau hartan eraman ninduten kuartelaren beheko aldera. Kamantza batzuk zeuden. Lotu zizkidaten eskumuturrak ohearen burdinetara, belauniko jarri, eta oin azpietan jotzen zidaten, gogor. Mugitzen saiatzen nintzen, baina hanka, izter eta denetan jotzen zidaten, gogor. Zelan! Gero, behegainean utzi ninduten. Gazte guztiak atxilotu zituzten. Gauero bila joaten ziren etxeetara, eta ez zuten aurkitzen inor. Neska gazteak, andre ezkonduak, pila bat egon ginen Basauriko kartzelan.
Diktadura amaitu osteko Busturiko lehen udal gobernuko zinegotzi izan zen. Eta heldua zela alfabetatu zen euskaraz.

## Erreferentziak

* ↑ Ane, Maruri(e)ko. (2022-10-14). «Elisa Kaltzada busturiarra hil da» Busturialdeko Hitza (Noiz kontsultatua: 2022-10-16).
* ↑ Elisa Kalzada Ugalde. (Noiz kontsultatua: 2022-10-16).
* ↑ «Kalzada Ugalde, Elisa - Ahotsak.eus» ahotsak.eus (Noiz kontsultatua: 2022-10-16).
* 1 2 «"Munduak jakin dezala zer-nola hil zituzten. Aitortu dezatela"» Bizkaiko Hitza 2021-09-10 (Noiz kontsultatua: 2022-10-16).

## Kanpo estekak

* Datuak: Q114705214
# Elisa Garrido Moreno

Elisa Garrido Moreno (Valentzia, 1985) artearen eta zientziaren arteko harremanetan espezializatutako ikertzailea eta irakaslea da.

## Biografia

Artearen Historian eta Teorian doktorea, Madrilgo Unibertsitate Autonomoan. Artearen Historian (Valentziako Unibertsitatea, 2009) eta Ikus-entzunezko Komunikazioan lizentziaduna (Salamancako Unibertsitatea, 2012). Alexander von Humboldt bidaiari eta naturalistaren lanean, artea, zientzia eta paisaiaren pinturaren arteko elkarguneari buruzko doktore-tesia egin zuen Ikerketa Zientifikoen Kontseilu Goreneko Zientziaren Historiako Departamentuan.
Madrilgo Karlos III.a Unibertsitatean ikertzaile kontratatu gisa lan egin du, Fulbright programaren ikertzaile gisa National Museum of Natural History Smithsonian Institution (Washington DC, Estatu Batuak) delakoan, eta akademiko bisitari gisa Oxfordeko Unibertsitatean, non Female Science and Visual Culture: Witches, Supporters and Heroines (Emakumeen zientzia eta ikusizko kultura: sorginak, jarraitzaileak eta heroiak) ikerketa-proiektua gauzatu baitzuen.
Arte y ciencia en la pintura de paisaje: Alexander von Humboldt (Doce Calle, 2018) liburuaren egilea da, baita ikusizko kulturarekin lotutako hainbat argitalpenen egilea ere, zientziaren historiaren eta ikusizko praktika garaikideen bidez.
Madrilgo Unibertsitate Autonomoko irakaslea da. Arte-zientzia loturari eta emakumeek zientziaren historian duten zereginari buruzko dibulgazio zientifikoan dihardu. #MujeresDivulgadoras: ciencia con voz de mujer (#Emakumezko Dibulgatzaileak: zientzia emakume-ahotsean) 3. edizioan parte hartu du eta Principia Magazinen ohiko kolaboratzailea da.

## Erreferentziak

* ↑ Garrido Moreno, Elisa. (2019). Arte y Ciencia en la pintura de paisaje: Alexander von Humboldt. Ediciones Doce Calles ISBN 978-84-9744-241-1. PMC 1103310757. (Noiz kontsultatua: 2022-01-02).
* ↑ Elisa Garrido Moreno – Historia del arte UAM. (Noiz kontsultatua: 2022-01-02).
* ↑ Gil, Lydia. (2019-11-20). «Elisa Garrido, historiadora | #MujeresDivulgadoras 3ª ed.» Social Media en Investigación - Un proyecto de Lydia Gil (Noiz kontsultatua: 2022-01-02).
* ↑ «Principia | Una única Cultura | Ciencia y Arte» principia.io (Noiz kontsultatua: 2022-01-02).

## Kanpo estekak

* Elisa Garrido, ¿Por qué la ciencia necesita al arte? (Mestizajes, Donostia - San Sebastián, 2021)
* Elisa Garrido, Somos lo que vemos. De musas a científicas (Día Intenacional de los Museos, México, 2021)
* Elisa Garrido, Flores raras: arte y políticas de representación en el discurso científico. (Museo del Prado, 2021)
* Elisa Garrido, El efecto Matilda en la galería: mujeres en los museos de historia de la ciencia (Congreso MAN, 2020)
* Elisa Garrido, Historia de la ciencia a través del arte | UC3M (Noche de los Investigadores 2019)
* Elisa Garrido, Arte, ciencia y viaje: por qué Alexander von Humboldt revolucionó el relato de la naturaleza (Naukas, 2018)
* Elisa Garrido, Recuperando referentes femeninos en la ciencia "Brujas: malditas y reaccionarias" (Principia-Fundación Telefónica, 2018)
* Elisa Garrido elkarrizketa: Arteak ere egiten dituen galderak egiten ditu fisikak Berria, 2021.11.26
* Datuak: Q99619878
# Elisa Iorio

Elisa Iorio (Modena, 2003ko martxoaren 21a) kirolari italiarra da, gimnastika artistikoan lehiatzen dena. 2024ko Udako Olinpiar Jokoetan zilarreko domina eskuratu zuen taldeka.

## Biografia

Modenan jaio zen eta 14 urte zituela Bresciara aldatu zen hango Brixia Nazioarteko Akademian entrenatzeko asmoz.
2017an Mediterraneoko gazte mailako Jokoetan urrezko hiru domina (aparatu guztiak, zaldi-jauzia eta taldeka) eta zilarrezko bat /oreka-barra) irabazi zituen. 2018an gazte mailako Europako txapelketatan Italiak urrezko domina eskuratu zuen eta Ioriok horretaz gain brontzezkoa oreka-barran
2019ko Munduko txapelketan taldeka Italiak brontzea lortu zuen. 2020ko irailean orkatilako lotailuetan min hartu zuen eta hainbat hilabetez egon zen lehiaketatatik kanpo. Ezin izan zuen Tokio 2020ko Olinpiar Jokoetan parte hartu
2022an itzuli zen lehiaketatara. 2024an Europako Txapelketan Rimini 2024an urrezko domina lortu zuen taldeka eta zilarrezkoa barra asimetrikotan, Alice D'Amato taldekidearen atzetik.
Paris 2024ko Olinpiar Jokoetan Italiak zilarrezko domina eskuratu zuen Estatu Batuen atzetik.

## Palmaresa

Udako Olinpiar Jokoak :
| Urtea | Lekua | Domina | Proba |
| 2024 | Paris ( Frantzia) | 02 ! | taldeka |
| Munduko Txapelketak ||||
| Urtea | Lekua | Domina | Proba |
| 2019 | Stuttgart ( Alemania) | 03 ! | taldeka |
| Europako Txapelketak ||||
| Urtea | Lekua | Domina | Proba |
| 2024 | Rimini ( Italia) | 01 ! | taldeka |
| 2024 | Rimini ( Italia) | 02 ! | barra asimetrikoak |

## Erreferentziak

* ↑ (Ingelesez) «Olympics women’s gymnastics team final: Biles becomes the most decorated gymnast of all time as USA takes gold» TODAY.com 2024-07-30 (Noiz kontsultatua: 2024-07-30).
* ↑ (Ingelesez) «2017 Mediterranean Junior Championships Results» The Gymternet 2017-04-09 (Noiz kontsultatua: 2024-07-30).
* ↑ (Ingelesez) «2018 European Championships Results» The Gymternet 2018-08-06 (Noiz kontsultatua: 2024-07-30).

## Kanpo estekak

* Datuak: Q55281937
* Multimedia: Elisa Iorio / Q55281937
# Elisa Leonida Zamfirescu

Elisa Leonida Zamfirescu (Galați, 1887ko azaroak 10 - Bukarest,1973ko azaroak 25) errumaniar ingeniari kimiko, asmatzaile, irakasle eta nazioarteko desarmearen defendatzailea izan zen.

## Bizitza

Hamar anai-arreba izan zituen; haietako batzuk eskultura, zinema eta medikuntza alorretan ezagunak; hala nola Gheorghe Leonida eskultorea edo Dimitrie Leonida, 1909an Bukaresteko Museo Teknikoaren sortu zuena. Bukaresten egin zituen batxilergo ikasketak eta bertako politeknikoan saiatu zen ikasketak jarraitzen zubi eta errepideen alorrean, baina ez zuten onartu emakumea izateagatik. Ondoren, lortu zuen Berlinen onartua izatea eta 1912. urtean ingeniaritza ikasketak burutu zituen, arrakastaz, hasierako hainbat oztopo gainditu ondoren. Handik Bukarestera itzuli zen, eta hango Instituto Geologikoaren buru gisa jardun zuen. 1918an Constantin Zamfirescu ingeniariarekin ezkondu zen, eta bi alaba izan zituen harekin.

## Lanak

Edateko uren analisi teknika berrien ikerkuntzan aritu zen eta harrikatz, eskisto bituminoso, gas natural, kromo, bauxita eta kobrezko baliabide berriak identifikatu zituen. Kobre sulfatoaren ekoizpena Errumanian ikertu eta era eraginkorrean garatu zuen (landareak kaltetzen zituzten onddoen aurka erabiltzen zen).
Ondoko lanak argitaratu zituen:
* Contribuţiuni la studiul bauxitelor din România (1931).
* Studiul chimic al cromitelor din Munţii Orşovei (1939).
Fisika eta kimika irakasle ere aritu zen.

## Erreferentziak

* ↑ García García, Laura. Elisa Leonida Zamfirescu, la primera ingeniera de Europa. mujeresconciencia.com (Noiz kontsultatua: 2018-07-08).
* ↑ Leonida-Zamfirescu, Eliza. DMG-Lib.org (Noiz kontsultatua: 2018-07-08).
* Datuak: Q12727524
* Multimedia: Elisa Leonida Zamfirescu / Q12727524
# Erdarakada

    Ez nahasi Euskañolekin.
Erdarakada euskaraz mintzatzean beste hizkuntza bateko esaldiak hitzez hitz itzultzean egiten den akatsa da, hots, euskarazko barbarismoa. Erdaraz jakin gabe ezin uler daitezkeen esaldiak dira erdarakada garbienak eta, sintaxiaren aldetik, erdarazko egituren araberakoak garrantzi handiagokotzat jo ohi dira, hitz mailan geratzen direnak baino. Jatorria edozein hizkuntza izan daitekeen arren, euskarak gertuen dauzkan hizkuntzetatik datozenak ohikoenak dira: gaztelaniatik Hego Euskal Herrian eta frantsesetik, Ipar Euskal Herrian.

## Adibideak

Hona hemen gaztelaniatiko erdarakada batzuen adibideak:
* Mikel le ha tomado el pelo a Ane.
** *Mikelek ilea hartu dio Aneri (erdarakada).
** Mikelek Aneri adarra jo dio / Mikelek Aneri ziria sartu dio (ongi).
* Te echo en falta.
** *Faltan botatzen zaitut (erdarakada).
** Zure falta sumatzen dut / Zure falta nabari dut / Zure hutsunea nabaritzen dut / Zure mina dut (ongi).
* ¿Está Jone por aquí?
** *Dago Jone hemendik? (bi erdarakada).
** Jone hemen (al) da? / Jone hemen (al) dago? (ongi).
* En Bizkaia se dio un gran desarrollo industrial.
** *Bizkaian garapen industrial handi bat eman zen (bi erdarakada).
** Bizkaian garapen industrial handia izan zen / gertatu zen (ongi).
Frantsesetiko batzuk:
* Je pense à toi.
** *Zuri pentsatzen dut (erdarakada).
** Zutaz pentsatzen dut / Zuregan pentsatzen dut (ongi).
* Le gouvernement te paye.
** *Gobernuak pagatzen zaitu (erdarakada).
** Gobernuak ordaintzen dizu / Gobernuak pagatzen dizu (ongi).
* Elle est arrivée hier.
** *Atzo arribatu da (erdarakada).
** Atzo arribatu zen / Atzo iritsi zen / Atzo heldu zen / Atzo ailegatu zen (ongi).
* Un grand merci à tous.
** *Milesker handi bat guztiei (erdarakada).
** Milesker guztiei / Esker mila guztiei / Eskerrik asko guztiei (ongi).
* Tu aimes le vin ?
** *Ardoa maite duzu? (erdarakada).
** Ardoa gustatzen (al) zaizu? / Ardoa atsegin (al) duzu? / Ardoa atsegin (al) zaizu? / Ardoa laket duzu? (ongi).

## Ikus, gainera

* Erdarakadak (Gotzon Garateren liburua)

## Kanpo estekak

* Erabilera makurrak eta erdarakadak, hiru.eus webgunean.
* Datuak: Q2141893
# Erden

Erden Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 378 biztanle zituen 3,69 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565749
* Multimedia: Erden / Q565749
# Erdi-Hegoaldea (Ekuatore Ginea)

Erdi-Hegoaldea (gaztelaniaz: Provincia Centro Sur) Ekuatore Gineako zazpi probintzietako bat da. Hiriburua Evinayong du.

## Banaketa administratiboa
### Udalerriak

* Evinayong
* Niefang (lehen Sevilla de Niefang)
* Akurenam
* Bicurga
* Nkimi

### Barrutiak

* Evinayong
* Niefang
* Akurenam

## Kanpo estekak

* Datuak: Q845823
* Multimedia: Centro Sur / Q845823
# Erdella

Erdella, Bizkaia probintzian topa dezakegun euskal mendia da. Pinua da nagusi Erdellako isurialde gehienetan eta horrek asko murrizten du paisaiaren aberastasuna. Gauza bera gertatzen inguruko mendietan ere. Tontorra bera zuhaitzez inguratuta dago eta ez dago zerikusi handirik. Iparraldeko bizkarretik nahiz Mendebaldekotik dago eginda bidea. Elgetako mendateko errepidetik abiatzea da errazena, baina ibilbideari berari interes gehiago erantsi nahi izanez gero, Elorrio aldetik abiatzea gomendatzen dizuet, bidean hango baserri eta ermitak ikusteko, eta Intxorta edota Santamarinazar aldera luzatzea ibilbidea osatzeko (hirurak batera egin daitezke neke handirik gabe).

## Kanpo estekak

Erdella, http://www.euskal-herria.org/.
# Erdesbach

Erdesbach Alemaniako udalerria da. Renania-Palatinatua estatuan dago, [[Kusel (barrutia)|Kusel]] barrutian. 2014an 601 biztanle zituen 3,93 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q563151
* Multimedia: Erdesbach / Q563151
# Erdenet

Erdenet (mongolieraz: Эрдэнэт) iparraldeko Mongoliako hiria da, Orkhon probintziaren hiriburua dena.

## Klima

Datu klimatikoak (Erdenet) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | -11.1 | -7.5 | 0.2 | 9.2 | 16.9 | 21.9 | 22.0 | 20.5 | 15.8 | 7.2 | -1.9 | -9.0 | 7.0 |
| Batez besteko tenperatura (ºC) | -17.9 | -15.2 | -7.9 | 1.4 | 8.4 | 14.1 | 15.5 | 13.8 | 8.2 | -0.3 | -9.0 | -15.5 | -0.4 |
| Batez besteko tenperatura minimoa (°C) | -24.6 | -22.8 | -15.9 | -6.3 | -0.1 | 6.4 | 9.1 | 7.2 | 0.7 | -7.8 | -16.0 | -21.9 | -7.7 |
| Pilatutako prezipitazioa (mm) | 3 | 3 | 7 | 13 | 22 | 67 | 96 | 74 | 42 | 12 | 8 | 4 | 351 |
| Iturria: ||||||||||||||

## Biztanleria

Biztanleriaren bilakaera :
| 1975eko est. | 1979ko errolda | 1981eko est. | 1985eko est. | 1989ko errolda | 1994ko est. | 2000ko errolda | 2003ko est. | 2004ko est. | 2005eko est. | 2006ko est. | 2007ko est. | 2008ko est. |
| 4.100 | 31.900 | 38.700 | 45.400 | 56.100 | 63.000 | 68.310 | 78.882 | 80.858 | 81.249 | 83.160 | 85.121 | 86.866 |

## Herri eta hiri senidetuak

| Hiria | Probintzia | Herrialdea |
| Fairbanks | Alaska | Ameriketako Estatu Batuak |
| Székesfehérvár | Fejér konderria | Hungaria |
| Ulan Ude | Buriatia | Errusia |

## Erreferentziak

* ↑ Berria. Estilo Liburua. .
* ↑ (Ingelesez) Climate-Data.org. Climate: Erdenet. .

## Kanpo estekak

* Datuak: Q230628
* Multimedia: Erdenet / Q230628
# Erdeven

Erdeven (bretainieraz An Ardeven) Bretainiako Morbihan departamenduko udalerri bat da.

## Kanpo estekak

* Datuak: Q69996
* Multimedia: Erdeven / Q69996